മോന്സണ് മാവുങ്കല് കേസ് നിരോധനം പിന്വലിച്ചു, ചാനല് ചര്ച്ചകളില് കോണ്ഗ്രസ് പ്രതിനിധികള് പങ്കെടുക്കും മോന്സണ് മാവുങ്കലുമായി ബന്ധപ്പെട്ട് ചാനലുകളില് നടക്കുന്ന ചര്ച്ചകളില് പ്രതിനിധികള് പങ്കെടുക്കേണ്ടെന്ന നിലപാട് മാറ്റി കോണ്ഗ്രസ്. ചര്ച്ചകളില് പങ്കെടുക്കാന് കെപിസിസി വക്താക്കള്ക്ക് കോണ്ഗ്രസ് അനുമതി നല്കി. കെപിസിസി അധ്യക്ഷന് കെ സുധാകാരനെ മാത്രം ചാനല് ചര്ച്ചകള് ലക്ഷ്യം വെക്കുന്നുവെന്നാരോപിച്ചായിരുന്നു ചര്ച്ചകളില് പങ്കെടുക്കേണ്ടെന്ന് കോണ്ഗ്രസ് തീരുമാനമെടുത്തത്. ഇതാണ് കോണ്ഗ്രസ് പിന്നീട് പിന്വലിച്ചത്. മോന്സണ് മാവുങ്കല് വിവാദത്തില് കെ സുധാകരനെതിരെയും ആരോപണമുയര്ന്നിരുന്നു. ഇടപാടില് പങ്കുണ്ടെന്നായിരുന്നു പരാതിക്കാരന്റെ ആരോപണം. എന്നാല് ഇത് തള്ളിയ സുധാകരന്, മോന്സണ് മാവുങ്കലുമായി തനിക്ക് പണമിടപാടില്ലെന്നാണ് വിവാദങ്ങള്ക്കിടെ ഇന്നലെയും കെ സുധാകരന് പ്രതികരിച്ചത്. Read Also : ഐപിഎല് 2021 ഹൈദരാബാദിനെതിരെ ടോസ് നേടിയ ചെന്നൈ ബൗളിംഗ് തെരെഞ്ഞെടുത്തു തന്റെ പേര് പറഞ്ഞ് തട്ടിപ്പ് നടത്തിയെങ്കില് മോന്സണിനെതിരെ നിയമനടപടി സ്വീകരിക്കും. ഇക്കാര്യത്തില് തനിക്ക് ജാഗ്രതക്കുറവ് ഉണ്ടായിട്ടില്ലെന്നും അദ്ദേഹം പറഞ്ഞു. ആരോപണങ്ങള് ഉയരുന്നത് പോലെ മോന്സണിന്റെ വീട്ടില് താമസിച്ചിട്ടില്ല. കണ്ണിന്റെ പ്രശ്നത്തിനാണ് മോന്സണിന്റെ വീട്ടില് പോയതെന്നും ചികിത്സയ്ക്ക് പോയപ്പോള് അനൂപിനെ കണ്ടിട്ടുണ്ടെന്നും കെ സുധാകരന് മാധ്യമങ്ങളോട് പറഞ്ഞു. അതേസമയം സുധാകരനെതിരായ ആരോപണം എല്ഡിഎഫും ആയുധമാക്കുന്നു.സുധാകരന്റെ വിശദീകരണമെല്ലാം തള്ളിയ എല്ഡിഎഫ് കൂടുതല് ബന്ധമുണ്ടെങ്കില് അതും പുറത്തുവരട്ടെ എന്ന നിലപാടിലാണ്. Story Highlight: congresswillparticipateinchanneldebatesonmonsonmavunkalcontroversy